CELEX: 62015TN0307
Language: hu
Date: 2015-06-05 00:00:00
Title: T-307/15. sz. ügy: 2015. június 5-én benyújtott kereset – 1&1 Telecom kontra Bizottság

20150731042616992015/C 270/443072015TC27020150817HU01HUINFO_JUDICIAL20150605353621T-307/15. sz. ügy: 2015. június 5-én benyújtott kereset – 1&1 Telecom kontra Bizottság
 ---documentbreak--- C2702015HU3510120150605HU00443513622015. június 5-én benyújtott kereset – 1&1 Telecom kontra Bizottság
   (T-307/15. sz. ügy)2015/C 270/44Az eljárás nyelve: angol
      Felek
   
   
      Felperes: 1&1 Telecom GmbH (Montabaur, Németország) (képviselők: J. Murach, J. Schmidt és R. Klotz ügyvédek, valamint P. Alexiadis solicitor)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
            —
         
         
            semmisítse meg a COMP/M.7018 – Telefónica Deutschland/E-Plus ügyben 2014. július 2-án hozott C(2004) 4443 európai bizottsági határozatot (a továbbiakban: határozat), amely a Telefónica Deutschland Holding AG és az EPlus Mobilfunk GmbH & Co. KG közötti összefonódást a közös piaccal és az EGT-Megállapodás működésével összeegyeztethetőnek nyilvánítja azzal a feltétellel, hogy a Telefónica teljesíti a határozat mellékleteiben foglalt kötelezettségvállalásokat; és
         
      
            —
         
         
            a Bizottságot kötelezze saját és a felperes költségeinek viselésére.
         
      
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
            1.
         
         
            Az első jogalap azon alapul, hogy a Bizottság annak vizsgálatakor, hogy az összefonódás jelentősen korlátozza-e a hatékony versenyt, lényeges eljárási szabályokat sértett, mivel nem adott indokolást, ideértve a gondossági kötelezettségének megsértését is, továbbá nyilvánvaló hibát követett el az európai uniós összefonódás-ellenőrzési szabályok alkalmazása során a következőkkel összefüggésben:
            
                     —
                  
                  
                     nem elemezte az összefonódás vertikális hatásait;
                  
               
                     —
                  
                  
                     elégtelenül indokolta meg azon megállapítását, hogy nem szükséges megvizsgálni, hogy az összefonódás jelentősen korlátozza-e a hatékony versenyt a hozzáférés és híváskezdeményezés németországi nagykereskedelmi piacán; és
                  
               
                     —
                  
                  
                     elégtelenül indokolta meg azon megállapításait, amelyeket a hozzáférés és híváskezdeményezés nagybani piacán és a mobiltávközlés németországi kiskereskedelmi piacán létrejövő horizontális koordinált hatásokra tekintettel tett.
                  
               
      
            2.
         
         
            A második jogalap azon alapul, hogy a Bizottság súlyosan tévesen alkalmazta a jogot, és nyilvánvaló mérlegelési hibákat követett el, amikor:
            
                     —
                  
                  
                     elfogadta a Telefónica által felajánlott végleges kötelezettségvállalásokat;
                  
               
                     —
                  
                  
                     megállapította, hogy e végleges kötelezettségvállalások teljes mértékben kezelik a hatékony verseny jelentős korlátozását; és
                  
               
                     —
                  
                  
                     engedélyezte az összefonódást azzal a feltétellel, hogy a Telefónica teljesíti a végleges kötelezettségvállalásokat.
                  
               
      
            3.
         
         
            A harmadik jogalap azon alapul, hogy a Bizottság a határozatának meghozatalakor visszaélt hatáskörével, amikor figyelembe vett a versennyel nem kapcsolatos politikai megfontolásokat, ahelyett hogy a Szerződésekben és az Európai Unió összefonódás-ellenőrzési rendeletében (
                  1
               ) megfogalmazott versenypolitikai célokat követte volna.
         
      (
         1
      )	A vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet (EK összefonódás-ellenőrzési rendelet) (HL L 24., 2004.1.29., 1. o.; magyar nyelvű különkiadás 8. fejezet, 3. kötet, 40. o.).